Eva Sannum

Eva Sannum (født 1975) er en norsk tidligere modell med mange internasjonale oppdrag på slutten av 1990-årene og begynnelsen av 2000-årene. Per 2023 jobber hun som partner og rådgiver i eget selskap, kommunikasjonsbyrået Sannum & Bergestuen.

Eva Sannum ble et kjent ansikt da hun var sammen med kronprins Felipe av Spania. Forholdet varte i fire år og det ble lenge spekulert i om de to ville forlove seg. Hun ble fotfulgt av spansk paparazzi utenfor sin leilighet i Oslo og forholdet fikk mye presseomtale både her hjemme og i spanske medier. Da kronprins Haakon giftet seg med Mette-Marit Tjessem Høiby i 2001, var Eva Sannum gjest i bryllupet sammen med kronprins Felipe. I desember 2001 kunngjorde Felipe i spanske medier at forholdet med Eva Sannum var over. 

Hun er utdannet ved Westerdals School of Communication. Hun var i en periode ansatt som tekstforfatter i Try reklamebyrå før hun senere ble kreativ leder i Geelmuyden Kiese. I tillegg satt Eva Sannum i PFU (Pressens Faglige Utvalg). Hun er i dag sammen med og har barn med reklamemannen Torgeir Vierdal.

I 2019 var Sannum medlem av Kildeutvalget nedsatt av Norsk Presseforbund for å se på pressens forhold til sine kilder. Kildeutvalgets rapport lå til grunn da Vær Varsom-plakaten ble endret i 2021.Ny Vær Varsom-plakat . Norsk Redaktørforening. Besøkt 10. januar 2021.

Sammen med Svein Tore Bergestuen og  begynte hun i 2020 som programleder i podkast-serien Tut & Mediekjør som fokuserer på presseetikk. Vil gi presse­etikk til folket med pod­kasten «Tut & Medie­kjør». m24. Besøkt 19. februar 2021.

 Referanser 

 Eksterne lenker 

  Prins Felipe bryter med Eva Sannum
  Eva Sannum: - Jeg vet hvordan det oppleves

Kategori:Norske modeller
Kategori:Personer fra Oslo